b'\n_START_ARTICLE_\nRay Manzarek\n_START_SECTION_\nMlados\xc5\xa5\n_START_PARAGRAPH_\nNarodil sa v Chicagu v robotn\xc3\xadckej rodine. U\xc5\xbe od mladosti ho rodi\xc4\x8dia matka Helena a otec Raymond u\xc4\x8dili hra\xc5\xa5 na klav\xc3\xadr. Popri \xc5\xa1t\xc3\xbadiu klasickej hudby na Chicagskom konzervat\xc3\xb3riu chodil do klubov na Chicago South Side, a po\xc4\x8d\xc3\xbaval ako hraj\xc3\xba a spievaj\xc3\xba blues t\xc3\xad najlep\xc5\xa1\xc3\xad.\n_START_SECTION_\n\xc5\xa0t\xc3\xbadium\n_START_PARAGRAPH_\nZa\xc4\x8dat\xc3\xa9 \xc5\xa1t\xc3\xbadium ekonomiky na De Paul University nedokon\xc4\x8dil. Odcestoval na z\xc3\xa1pad do Los Angeles, kde dva t\xc3\xbd\xc5\xbedne nav\xc5\xa1tevoval predn\xc3\xa1\xc5\xa1ky pr\xc3\xa1va na University of California, Los Angeles (UCLA). Po preru\xc5\xa1en\xc3\xad \xc5\xa1koly v roku 1961 a nast\xc3\xbapil na vojensk\xc3\xba slu\xc5\xbebu, kde hral na klav\xc3\xadr vo vojenskej kapele na Okinave. Rok pred riadnym odchodom ho prepustili na z\xc3\xa1klade rozhodnutia psychiatra do civilu. Vr\xc3\xa1til sa do Los Angeles, kde na UCLA za\xc4\x8dal \xc5\xa1tudova\xc5\xa5 kinematografiu. Po\xc4\x8das \xc5\xa1t\xc3\xbadia sa stretol s Jimom Morrisonom.\n_START_SECTION_\nThe Doors\n_START_PARAGRAPH_\nJim a Ray sa spoznali cez Johna de Belle (bol pri nakr\xc3\xbacan\xc3\xad Jimovho jedin\xc3\xa9ho filmu na UCLA) a r\xc3\xbdchlo sa spriatelili. Napriek tomu, \xc5\xbee mali \xc3\xbaplne odli\xc5\xa1n\xc3\xa9 povahy sp\xc3\xa1jala ich spolo\xc4\x8dn\xc3\xa1 filozofia Nietzscheho. Ray bol v\xc5\xbedy elegantne oble\xc4\x8den\xc3\xbd v \xc4\x8distej ko\xc5\xa1eli zato Jim ten nosil st\xc3\xa1le d\xc5\xbe\xc3\xadnsy, \xc4\xbeahk\xc3\xba ko\xc5\xa1e\xc4\xbeu (nesk\xc3\xb4r ko\xc5\xbeen\xc3\xa9 nohavice). V roku 1965 sa za\xc4\x8dal Ray zaobera\xc5\xa5 my\xc5\xa1lienkami v\xc3\xbdchod\xc3\xbdch kult\xc3\xbar: za\xc4\x8dal \xc5\xa1tudova\xc5\xa5 medit\xc3\xa1ciu, Yogu u Maharishi Mehesha.\n_START_SECTION_\nS\xc3\xb3lov\xc3\xa1 kari\xc3\xa9ra\n_START_PARAGRAPH_\nPo rozpade The Doors sa Manzarek dal na s\xc3\xb3lov\xc3\xba kari\xc3\xa9ru a nato\xc4\x8dil albumy ako The Golden Scarab, Nite City, Carmina Burana, The Whole Thing Started With Rock & Roll.\n_START_SECTION_\nNity City\n_START_PARAGRAPH_\nV rokoch 1977 a\xc5\xbe 1978 bol Manzarek \xc4\x8dlenom rockovej skupiny Nite City, ktor\xc3\xa1 p\xc3\xb4sobila v Los Angeles a jej \xc4\x8dlenmi boli napr\xc3\xadklad basgitarista skupiny Blondie, Nigel Harrison alebo spev\xc3\xa1k Noah James,\n_START_SECTION_\nFilmy\n_START_PARAGRAPH_\nV osemdesiatych rokoch Ray Manzarek produkoval filmy a dokumenty o skupine The Doors: No One Here Gets Out Alive, Dance On Fire a Doors Are Open. V 90. rokoch Soundstage Performances.\n_START_SECTION_\nManzarek-Krieger\n_START_PARAGRAPH_\nOd roku 2001 bol \xc4\x8dlenom skupiny The Doors of the 21st Century, ktor\xc3\xa1 bola premenovan\xc3\xa1 po s\xc3\xbaden\xc3\xad sa s Johnom Densmorom (o p\xc3\xb4vodn\xc3\xbd n\xc3\xa1zov The Doors) na Riders On The Storm. Dnes vystupuj\xc3\xba pod n\xc3\xa1zvom Manzarek-Krieger Band.\n_START_SECTION_\nSmr\xc5\xa5\n_START_PARAGRAPH_\nRay Manzarek zomrel v nemocnici v bavorskom Rosenheime vo veku 74 rokov na rakovinu \xc5\xbel\xc4\x8dovodu, s ktorou u\xc5\xbe dlh\xc5\xa1ie bojoval.'